open-index/open-wikipedia-markdown huggingface dataset:
Luis Montoliu Salado

**Luis Montoliu Salado** (Zaragoza, 1903? - Caracas, 13 de febrero de 1962) estió un anarcosindicalista y politico aragonés, consellero de Transportes y Comunicacions d'o Consello Rechional de Defensa d'Aragón.

## Biografía
Militant d'a CNT y dende 1930 miembro d'o Comité Nacional d'a Federación Nacional d'a Industria Ferroviaria. Treballador d'a gara d'o Norte de Zaragoza, en 1934-1935 estió miembro d'o Comité Nacional d'a CNT y delegau d'a FNIF en o Congreso de Madrit de 1935.

O esclatiu d'a Guerra Civil Espanyola le sosprendió en Valencia, a on fació amistanza con Enric Marco Nadal y s'integró en o Consello Rechional de Defensa d'Aragón como responsable de Transportes y Comunicacions. Con José González y Díaz Sandino representó a la CNT en o Comité d'Explotación de Linias, y representó a Aragón y Navarra en o Comité Nacional de Defensa.

En rematar a guerra civil fue feito presonero en Alicant y ninviau ta Aranjuez, a on o 13 de noviembre de 1940 fue condenau a muerte en consello de guerra sumarismo. Manimenos, no fue executau y en zagueras o 14 de marzo de 1946 fue liberau en aplicación d'una mida de gracia. Establiu en Madrit, en 1947 acceptó representar a la CNT en os gubiernos d'a Segunda Republica Espanyola en l'exilio, de manera que eslampa ta Francia y dende astí ta Mexico, a on i arribó o 17 de marzo de 1947. Astí fue nombrau ministro d'Información en o segundo gubierno de Rodolfo Llopis.

Fació parti d'o sector d'a CNT partidario de colaborar con as autoridaz republicanas en l'exilio. Dimpués emigró ta Venezuela, a on en 1960 fació parti d'o Congreso de reunificación d'a CNT. Morió bels anyos dimpués d'un ataque de corazón.

## Notas


## Referencias

## Vinclos externos
*  Luis Montoliu Salado en a Real Academia de la Historia.
*  Expo Consejo de Aragón
Jesús Aldanondo Campo

**Jesús Aldanondo Campo** estió un anarcosindicalista y politico aragonés, consellero d'Abastos y d'Información y Propaganda d'o Consello Rechional de Defensa d'Aragón.

## Biografía
Rechistrau en a CNT de Zaragoza, en chinero de 1920 dentra en a garchola dimpués d'a fracasada sublevación d'o cuartel d'o Carmen de Zaragoza. En l'anyo 1922 feba parti d'o comité d'a CNT d'Aragón, Rioja y Navarra. 

Mientres a dictadura de Primo de Rivera marchó ta Francia, treballando d'ebanista en Bordeus y tornando ta Aragón en chulio de 1936 con l'inicio d'a Guerra Civil Espanyola. Estió primero subsecretario d'o departamento de Treballo d'o Consello d'Aragón pa fer-se cargo en abril de 1937 d'a consellería d'Información y Propaganda y en chunio d'ixe mesmo anyo d'a consellería d'Abastos, puestos que mantendría dica a disolución d'a institución.

En septiembre de 1937 ye trigau en o pleno rechional d'a CNT pa integrar-se en o suyo Comité Rechional, pasando en octubre d'ixe anyo a estar secretario cheneral d'a CNT aragonesa.

## Vinclos externos
*  Ficha de Jesús Aldanondo Campo. PARES
*  Expo Consejo de Aragón
Arnstorf

**Arnstorf** ye una ciudat de mercau alemana d'o estau de Bavera. Teneba una población de 6495 habitants en 2024. 

## Referencias
Campionato d'Europa d'Atletismo

O **Campionato d'Europa d'Atletismo** ye una competición internacional d'atletismo a livel europeu, organizada per *[[European Athletics]]* y la federación d'o país en a cuala s'organiza cada edición. La primera edición se celebró en l'anyo 1934 y inicialment as suyas primeras edicions yeran cada cuatre anyadas, pero dende l'anyo 2010 pasó a celebrar-se toz los anyos pars.

Las prebas disputadas son las mesmas que en os Chuegos Olimpicos u Campionatos Mundials, si bien en as edicions correspondients a anyos olimpicos lo programa se veye lucherament reduciu: la meya maratón substituye a la maratón y no se disputa la preba larga de marcha.

## Edicions d'os Campionatos

## Referencias

## Vinclos externos

* [Sitio oficial de ''[European Athletics]''].
José Mavilla Villa

**José Mavilla Villa** (Sarinyena, 1910 – ?, 1939? ) estió un mayestro, anarcosindicalista y politico aragonés, consellero d'Agricultura d'o Consello Rechional de Defensa d'Aragón.

## Biografía
Naixiu de Sarinyena (atras fuents sinyalan Sieso como puesto de naixencia), estudió Machisterio en a Escuela Normal de Uesca, a on estió disciplo, chunto a atros importants anarquistas uescanos como Evaristo Viñuales u Francisco Ponzán, de Ramón Acín Aquilué.

Vivió en Barcelona en zaguerías d'os anyos 1920 mientres se remataba de graduar como mayestro. Ya instaurada a Segunda Republica Espanyola treballó en o País Basco, estando un d'os delegaus representants d'os sindicatos de Bilbau en o Congreso d'a CNT en Madrit en 1931. O golpe d'estau y esclatiu d'a Guerra Civil Espanyola le pilla treballando de mayestro en Balbastro, a on s'heba tresladau en 1931. Yera un autonomista convenciu y expresó ascape o suyo deseyo de recuperar a personalidat politica y iniciativa propia pa Aragón, demandando ya en octubre de 1936 dende Balbastro l'autonomía efectiva pa Aragón, que ta par d'alavez yera dependient d'as milicias y a Cheneralidat catalanas.

Con a formación d'o Consello Rechional de Defensa d'Aragón en octubre de 1936, Mavilla ye nombrau consellero d'Agricultura, cargo que mantendrá dica aviento de 1936 con a remodelación d'o consello cuan ye substituyiu por Adolfo Arnal Gracia.

Colaboró tamién desde o 15 de febrero de 1937 con a publicación cenetista d'Aragón y Barcelona *Cultura y Acción y Solidaridad Obrera*, estando por ixas envueltas nombrau secretario d'a Federación Rechional d'as Colectividaz d'Aragón que se trobaba en Casp y dende iste puesto promovió a formación d'escoletas y minchadors escolars pa aduyar a las mullers en a suya liberación. L'11 d'agosto de 1937 as oficinas, almagacens d'intercambio y instalacions colectivas d'as tres provincias aragonesas son asaltadas por fuerzas combinadas comunistas y catalanistas d'as 11<sup>ena</sup>, 27<sup>ena</sup> y 43<sup>ena</sup> divisions de l'Exercito de l'Este, disolvendo-se o Consello d'Aragón y estando feito presonero Mavilla chunto a otros líders anarquistas. 

Permaneixió en a garchola dica marzo de 1938, poquetas horas antis d'a presa de Balbastro por as tropas franquistas, cuan podió eslampar chunto con atros cenetistas, estando buscau por os comunistas dica zaguerías d'ixe anyo.

En os zaguers días de guerra, en marzo de 1939, Mavilla encara s'integró en un Comité de Coordinación y Defensa. En rematar a guerra lo empresoron os franquistas, condenando-lo a muerte y executando-lo en un puesto y calendata desconoixius.

## Vinclos externos
*  José Mavilla Villa en Con Nombre & Apellidos.
*  José Mavilla Villa en Real Academia de la Historia.
*  Expo Consejo de Aragón
Campionato d'o Mundo d'Atletismo de 2027

O **Campionato d'o Mundo d'Atletismo de 2027**, estará a 21ena edición d'o Campionato d'o Mundo d'Atletismo, que se celebrará en a localidat china de Pekín, dende l'11 de setiembre dica lo 19 de setiembre de 2027, estió organizau per World Athletics y la Federación China d'Atletismo.

Las competicions se farán en lo Estadio Nacional de Pekín.

## Referencias

## Vinclos externos
Larry Crowne

***Larry Crowne*** (títol orichinal, estrenada en Aragón con o títol en castellano de ***Larry Crowne, nunca es tarde***, en aragonés ***Larry Crowne, mai no ye tarde***) ye una cinta de cine estausunidense de cine de comedia dramatico romantico estrenada l'anyo 2011, dirichida por Tom Hanks seguntes un guión orichinal d'él mesmo y de Nia Vardalos, con una banda sonora orichinal de James Newton Howard, una dirección de fotografía de Philippe Rousselot y una producción cinematografica de Gary Goetzman y Tom Hanks ta las productoras Vendôme Pictures y Playtone. De l'elenco d'actors d'a cinta en fan parte, entre d'atros, Tom Hanks, Julia Roberts, Bryan Cranston, Cedric the Entertainer, Taraji P. Henson, Gugu Mbatha-Raw, Wilmer Valderrama, Pam Grier, Rita Wilson, George Takei, Rob Riggle, Ian Gomez, Rami Malek, Malcolm Barrett, Grace Gummer, Maria Canals-Barrera, Sy Richardson, Dale Dye, Chet Hanks, Nia Vardalos, Jon Seda, Tina Huang, Randall Park y Sarah Levy.

Larry Crowne ye un hombre de bels 50 anyos que vive en Los Angeles y ha pasau 20 anyos en a United States Navy y dende fa bels anyos treballa en un gran almagacén. Sindembargo, li comunican que li dan palleta porque en no tener estudios universitarios, encara qyue treballa muit bien, a suya empresa no quiere promocionar-lo. Estando esvurciau y vivindo solo, en no tener treballo se troba en periglo de perder a suya casa y Lamar, o suyo vecín, li proposa d'estudiar en l'East Valley Community College. En a universidat se matricula en dos cursos, un d'oratoria y un atro d'economía y ta asistir a clases ha mercau una motocicleta barata a lo suyo vecín Lamar. En a clase d'a suya profesora d'oratoria, Mercedes Tainot, se troba en primeras con bella dificultat ta expresar-se, pero en as suyas clases d'economía amuestra estar un alumno brillant. Mercedes, a suya profesora, ye frustrada porque ella ye qui tene la casa, porque lo suyo ariu, Dean, nomás fa que decir que ye preparando un ibro y pasa lo dñia en veyendo pornografía. D'atra man, Larry ha conoixiu a una alumna choven, Talia, qui lo convida a dentrar en un grupo de motoristas que diriche lo suyo novio. Una nueit, Mercedes marcha de cena cn Dean, pero iste s'amuestra bien poco amigable y Mercedes remata quedando sola asperando un autobús ta tornar enta casa, trobando-la lo grupo de motoristas y rematando la nueit en casa de Larry, encara que iste no quiere tener sexo con ella ta no aproveitar-se d'a suya embriagueza. Sindembargo, Mercedes creye que Larry ye l'amant de Talia, a la vegada que prencipia a pensar millor d'él.

A cinta s'ambienta en a suya epoca actual (2011) en Los Angeles (California) y las suyas escenas se filmoron en Altadena, Burbank, Carson, Los Angeles y Long Beach (California).

*Larry Crowne* ha recibiu bels premios y nominacions, encara que garra d'éls no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2011.
* Cintas de 2011.

## Referencias

## Vinclos externos

*  ''Larry Crowne'' en Internet Movie Database.
*  ''Larry Crowne'' en Rotten Tomatoes.
Mad Money (cinta)

:*Iste articlo ye sobre una cinta angloestausunidense de comedia policiaca de 2008; ta atros usos, se veiga *'Mad Money***.


***Mad Money*** (títol orichinal en [[Idioma anglés|anglés]], en [[Idioma aragonés|aragonés]] ***Dinero chirau***, estrenada en [[Aragón]] con o títol en [[Idioma castellano|castellano]] de ***Tres mujeres y un plan***, en aragonés ***Tres mullers y un plan**') ye una cinta de cine estausunidense de cine de comedia policiaca estrenada l'anyo 2008, dirichida por  Callie Khouri seguntes un guión orichinal de Glenn Gers, con una banda sonora orichinal de James Newton Howard y Marty Davich, una dirección de fotografía de John Bailey, una producción cinematografica de Jay Cohen, James Acheson y Frank DeMartini ta las productoras Millennium Films, Lightspeed Media, Swingin' Productions, Big City Pictures, Granada Productions, MMoney y Grand Army Entertainment y un elenco formau por Diane Keaton, Queen Latifah, Katie Holmes, Ted Danson, Stephen Root, Christopher McDonald, Adam Rothenberg, Roger Cross, Finesse Mitchell, Meagen Fay, J. C. MacKenzie y Bryan Massey, entre d'atros actors.

Bridget Cardigan ye casada con Don Cardigan y viven muit bien, dica que li dan palleta a Don y amaneixen as deudas. Salina, que treballaba ta éls, en trobarse que li han tornau o cheque en ho haber diners en o banco, li diz a Bridget que prebe de trobar treballo en o Banco d'a Reserva Federal de Kansas City, y l'acceptan como treballadora ta fer-ie lo replego. Pero dende mesmo lo primer día que i treballa, piensa en un plan ta poder apoderar-se d'os blllez que los bancos i levan ta destruyir en estar deterioraus. Finalment, organiza un equipo a on i partecipan con ella Nina Brewster, qui treballa en a machucadora de billez, y Jackie Truman, o treballo d'a cual consiste en transportar os billez dende la sala d'o Servicio Secreto enta la machucadora. O suyo plan funciona y cnsiguen cualques billez, no tantos como asperaban, asinas que deciden tornar-ie.

A cinta s'ambienta en a suya epoca actual (2008) en Kansas City (Missouri) y las suyas escenas se filmoron en Shreveport (Loisiana).

Se tracta d'una cinta que ha recibiu bels premios y nominacions, anque denguno d'éls no perteneixe a los premios cinematograficos mas conoixius u destacaus.

## Elenco

## Se veiga tamién
* Cine en 2008.
* Cintas de 2008.

## Referencias

## Vinclos externos
*  ''Mad Money'' en Internet Movie Database.
The Money Pit

***The Money Pit*** (títol orichinal en anglés, en aragonés ***O pozo d'os dners***, estrenada en Aragón con o títol en castellano d***'Esta casa es una ruina***, en aragonés ***Ista casa ye una ruina***) ye una cinta de cine de comedia de cine estausunidense estrenada l'anyo 1986, dirichida por Richard Benjamin seguntes un guión adaptau por David Giler (basau en o guión d'a cinta *[[Mr. Blandings Builds His Dream House]]*, por Melvin Frank y Norman Panama), con una banda sonora orichinal de Michel Colombier, una dirección de fotografía de Gordon Willis, una producción cinematografica de Kathleen Kennedy, Art Levinson y Frank Marshall ta la productora cinematografica Amblin Entertainment, y un elenco formau por, entre d'atros actors, Tom Hanks, Shelley Long, Alexander Godunov, Maureen Stapleton, Joe Mantegna, Philip Bosco, Frankie Faison, Josh Mostel, Billy Lombardo, Joe Ponazecki, Yakov Smirnoff, Carmine Caridi, Brian Backer, Mia Dillon, John van Dreelen, Douglass Watson, Tetchie Agbayani, Michael Jeter y Afemo Omilami.

Walter Fielding ye un avogau especializau en chestions financieras de chent cabalera, y ye novio d'Anna Crowley, una musico d'una orquestra de musica clasica. Viven en un apartamento en Nueva York propiedat de Max Beissart, un director d'orquestra que ha estau un anyo fuera d'Estaus Unius y que torna enta la suya casa. O problema ye que Walter y Anna no han buscau un apartamento propio, que han de marchar bien luego del que son ocupando, que Walter ye tornando a muitos musicos una gra cantidad de diners que su pai lis heba estafau y que denguno d'os dos no tien diners. A traviés de Jack Schnittman, un achent immobiliario no masiau honrau, mercan una casa sinyorial por nomás que 200.000 dólars, muit per baixo d'o suyo valor aparent, en tractar-se d'una venda urchent por necesidaz d'a vendedora. Tanimientres, nomás que dentran en posesión d'a vivienda, ista pareixe esvoldregar-se debant d'os suys uellos: instalación d'augua que no funciona, instalación d'a luz que se lis crema, puertas que cayen, escalerons que s'esvoldregan, tellaus con goteras... Garra cosa no funciona, asinas que l'edificio amenista un esviellamiento integral. Mientres as obras, que se fan esternas, as tensions entre la parella augmentan, especialment dende que pareixe que Anne bel día que Walter no yera dormió en Nueva York en casa d'o suyo antigo novio y iste diz que i tenioron relacions sexuals.

A cinta s'ambienta en a suya epoca actual (1986) en a ciudat de Nueva York (Nueva York) y las suyas escenas se filmoron en Lattingtown y Nueva York Nueva York) y Miami (Florida), amás tamién d'en os Kaufman Astoria Studios en Nueva York.

## Elenco

## Se veiga tamién
* Cine en 1986.
* Cintas de 1986.

## Referencias

## Vinclos externos
*  ''The Money Pit'' en Internet Movie Database.
*  ''The Money Pit'' en TCM Movie Database.
*  ''The Money Pit'' en l**[[American Film Institute Catalog]]'' de l**American Film Institute''.
José Alberola Navarro

**José Alberola Navarro** (Ontinyena, 5 de chunio de 1895 – Ciudat de Mexico, 1 de mayo de 1967) estió un mayestro, anarcosindicalista y politico aragonés, consellero d'Instrucción Publica d'o Consello Rechional de Defensa d'Aragón. Estió tamién ligau a o movimiento racionalista d'educación.

## Biografía
Naixió d'Ontinyena, en a comarca uescana d'a Cinca Baixa, en una familia de labradors. De choven marchó ta Catalunya, a on fació parti activament d'as badas obreras d'os anyos 1919-1923. Asistió a o 2ndo congreso d'a CNT (Madrit, aviento de 1919) representando a os treballadors d'a localitat d'Olot, que yeran en bada. Fació parti d'o grupo editor d'o periodico "El Productor” (Blanes) y d'"Acción Social y Obrera" (Sant Feliu de Guíxols).

Seguidor d'as ideyas de Francesc Ferrer i Guàrdia, treballó siempre en escuelas de diferents puestos de Catalunya y Aragón que impartiban iste metodo y colaboró en a fundación de cuantos centros d'amostranza (Barcelona, Olot, Elda, Exativa, Alaior, Viladecans, Fraga, etc.), destacando extraordinariament como orador antis d'a guerra. En 1918 dirichió a escuela d'El Clot (tamién dita *Farigola i Natura*).

No se be exactament si fació parti d'a fundación d'a FAI pero se i adhibió dende os inicios, en 1927. Exerció de redactor en as publicacions "Ética" (Valencia), "El Porvenir del Obrero" (Alaior), "Proa", "La Protesta" (Buenos Aires), "Redención" (Alcoi), "Revista Única", "Solidaridad", "La Revista Blanca", "Solidaridad Humana" (Barcelona) y "Tierra y Libertad" (Mexico), y tamién estió administrador mientres dos anyos de "Solidaridad Obrera". Ye autor d'o libro "Interpretación anarquista de la revolución" (Leida, 1937).

Intervenió en o tercer congreso confederal d'a CNT (Madrit, chunio de 1931), representando a os treballadors de Manresa, Berga, Navàs, la Pobla de Lillet, Sallent y Gironella. En 1933 se tresladó ta Fraga, a on mete en marcha una escuela racionalista que acullirá a os ninos y ninas d'a población.

En prencipiar a guerra, Alberola fue nombrau president d'o Consello Comunal de Fraga y, en octubre d'ixe mesmo anyo, fue designau miembro d'o Consello de Defensa Rechional d'Aragón con seu en Fraga, como encargau d'a Instrucción Publica. Con l'arribada a o poder d'o doctor Negrín, iste consello fue disuelto, encara que Alberola en yera un d'os suyos maximos defensors. En zaguerías de 1937 marchó ta o frent.

En anyo 1939 s'exilió ta Francia y dimpués ta Mexico, a on fundó a escuela Cervantes. Fue asasinau en 1967, en estranias circumstancias.

## Referencias

## Vinclos externos
*  José Alberola Navarro en Con Nombre & Apellidos.
*  José Alberola Navarro. PARES.
*  José Alberola Navarro. Estel Negre.
*  Alberola Navarro, José. Maestro y militante anarquista. "Memoria libertaria".
*  Expo Consejo de Aragón
Miguel Jiménez-Herrero Gargallo

**Miguel Jiménez-Herrero Gargallo** (Zaragoza, 5 de mayo de 1899 - Arnouville, 13 de chinero de 1983) estió un impresor, anarcosindicalista y politico aragonés, consellero d'Información y Propaganda d'o Consello Rechional de Defensa d'Aragón.

## Biografía
Naixiu de Zaragoza, prencipió a suya militancia en a CNT en a suya ciudat natal, encara que posteriorment se tresladó ta Barcelona a on s'integraría en o Sindicato d'Artes Graficas. En Blanes fació parti d'o grupo editor d'o periodico *El Productor*, participando tamién activament en a reorganización d'os grupos anarquistas en os zaguers anyos d'a dictadura de Primo de Rivera. 

Estió secretario cheneral d'a Federación de Grupos Anarquistas d'Espanya, convocando a conferencia de grupos anarquistas de Valencia celebrada os días 24 y 25 de chulio de 1927, a on se creyaría a Federación Anarquista Iberica (FAI). Por ixas envueltas estió tamién colaborador de *Prismas* l'organo oficioso d'os anarquistas espanyols en Francia que se publicó en Besers entre 1927 y 1928. Colaboró tamién en ista epoca en atras publicacions libertarias, como *Acción Social Obrera* (Sant Feliu de Guíxols), *El Sembrador*, *Solidaridad Obrera*, *El Vidrio* u *Suplemento de Tierra y Libertad*. Dende aviento de 1928 fació parti d'o grupo "Solidaridad", una iniciativa que miraba de reagrupar toz os sectors d'a CNT sin d'exclusions ideolochicas. En os anyos 1930 estió mayestro racionalista en l'ateneu d'o barrio d'El Carmel en Barcelona. En 1935 estió un d'os redactors d'o periodico barcelonés *Liberación*. Ta par d'alavez festellaba con María Ascaso Budría, chirmana de Joaquín Ascaso Budría y prima de Francisco Ascaso Abadía, con qui dimpués tenió un fillo, Miguel Jiménez Ascaso.

En esclatar a Guerra Civil Espanyola, con a formación d'o Consello Rechional de Defensa d'Aragón dentró a fer parti d'él como consellero d'Información y Propaganda, cargo que ocuparía dica aviento de 1936, cuan se remodeló o Consello d'Aragón y albandonó a suya consellería pasando a estar secretario de Presidencia y de relacions municipals y comarcals d'o Consello dica a suya disolución en agosto de 1937. 

En febrero 1939, cuasi en rematar a guerra, marchó ta Francia cruzando a muga por o Pireneu oriental y establindo-se primero en Bordeus y dimpués amán de París, a on continó embrecau en a causa anarquista, colaborando con publicacions como *Atalaya*, *Espoir*, *Le Combat Syndicaliste*, *Solidaridad Obrera* y *Umbral*. Morió en 1983 por una malautía cardiaca.

## Vinclos externos
*  Miguel Jiménez Herrero.
*  Miguel Jiménez Herrero. Dictionnaire des militants anarchistes.
*  Miguel Jiménez-Herrero Gargallo. Nord-est llibertari.
*  Expo Consejo de Aragón
Protocolo de transferencia de fichers

**O protocolo de transferencia de fichers** (**FTP** por as suyas siglas en anglés) ye un protocolo estándard de comunicación que s'usa ta transferir fichers dende un servidor enta un ordinador client a traviés d'un rete d'ordinadors. O FTP funciona con un sistema de client y servidor, y emplega diferents connexions de control y de datos ta creyar una estructura de rete.

Os usuarios d'o FTP pueden autenticar-se muitas vegadas fendo servir un protocolo d'inicio de sesión en texto claro, cheneralment con un nombre d'usuario y una clau. Pero si o servidor ye configurau ta permitir-lo, os clients pueden connectar-se sin estar rechistraus. Si cal medidas de seguredat ta protecher os nombres d'usuario y as claus y ta guarenciar la protección d'a información d'o conteniu, o FTP s'asegura muitas vegadas con SSL/TLS (FTPS) u con o protocolo de transferencia de fichers sobre SSH (SFTP). As primeras aplicacions client de FTP estioron programas por linia de comandos, creyaus antes d'a existencia d'os sistemas operativos con interfaz grafica. Estes programas encara s'incluyen hue con muitos sistemas operativos de Windows, Unix y Linux.

O suporte ta lo protocolo FTP s'eliminó de Google Chrome en chinero de 2021 (dende la versión 88). Tamén se deixó de suportar en Firefox, en a versión 88.0. Pero en chulio de 2021, Firefox 90 eliminó de raso lo protocolo.

### Historia d'o protocolo de transferencia de fichers

O protocolo de transferencia de fichers (FTP) ye una d'as tecnolochías mas antigas y importants ta compartir fichers en Internet. A especificación orichinal fue escrita por Abhay Bhushan y publicada como  lo 16 d'abril de 1971. Dica 1980, l’FTP funcionaba sobre NCP (Network Control Program), una versión anterior de TCP/IP. Posteriorment, s'actualizó ta funcionar con TCP/IP, seguntes se describe en  (chunio de 1980) y  (octubre de 1985), y encara hue contina estando l'estándard en uso.

Dende alavez, cuantos RFCs posteriors han amillorau lo sistema FTP, incluyindo-ie  (1994) ta un modo pasivo compatible con tallafuegos,  (1997) ta extensións de seguredat, y  (1998) ta suporte d'IPv6 y un nuevo modo pasivo.

### Comunicación y transferencia de datos
L'FTP puede funcionar en modo activo u en modo pasivo, seguntes cómo s'estableix a connexión de datos entre lo client y ño servidor.

En modo activo, lo client ubre un puerto (nombrau como Puerto M) y aspera recibir connexions de datos d'o servidor. Dimpués, o client ninvía un comando "PORT M" ta que lo servidor sepa qué puerto fer servir. D’atra man, o servidor inicia una connexión enta lo puerto especificau en o client, partiendo d'o suyo puerto de datos (puerto 20).

Cuan se fa servir, si lo client ye dezaga d'un tallafuegos u Network Address Translation (NAT) que impide connexions TCP dentrants, s'emplega cheneralment o modo pasivo. En iste caso, lo client ninvía un comando "PASV" sobre la connexión de control. O servidor responde con una dirección IP y un numero de puerto, y lo client inicia una connexión d'o suyo puerto local enta la dirección IP y puerto asignaus por o servidor.

## Referencias

## Vinclos externos
Winklarn

**Winklarn** ye una ciudat de mercau alemana d'o estau de Bavera. Teneba una población de 1.366 habitants en 2024. 

## Referencias
Uttarakhand

**Uttarakhand** (dica 2006 **Uttaranchal**) ye un estau d'a India. A suya capital de verano ye Bhararisain y d'hibierno ye Dehradun.

## Ciudaz mas grans

## Vinclos externos

## Referencias
Bhubaneswar

**Bhubaneswar** (en oriya ଭୁବନେଶ୍ୱର) ye una ciudat d'a India y la capital d'o estau d'Odisha. Teneba una población de 843.402 habitants en 2011.

## Referencias
Nuevo Aragón

***Nuevo Aragón*** estió un periodico aragonés en luenga castellana editau diariament, fueras d'os luns, entre o 20 de chinero y l'11 d'agosto de 1937 en a localidat baixoaragonesa de Casp. De caracter anarquista, funcionó como medio oficial d'o Consello Rechional de Defensa d'Aragón.

## Historia
O Consello d'Aragón, formau en octubre de 1936 seguindo o modelo d'a Cheneralidat de Catalunya, yera formau por 13 consellerías que, en primeras, yeran dirichidas por miembros d'a CNT y que dimpués s'ubrioron a consellers d'a UGT y o PCE. Asinas yera un medio de clara influyencia anarquista, con gran parti d'o equipo redactor y o suyo primer director, Carlos Gamón, procedents de Barcelona a on heban feito parti d'o periodico anarquista *Solidaridad Obrera*.

En o periodico se daba voz en as diferents seccions a ministros d'a CNT que formaban o gubierno de Largo Caballero, como Joan Peiró u Federica Montseny, asinas como a os consellers d'o Consello d'Aragón. En as suyas ueito pachinas s'informaba amás d'o desarrollo d'as accions belicas, as fainas de colectivización d'a tierra y os medios de producción y propaganda ideolochica contra l'enemigo faixista. I heba tamién una sección d'información local de Casp.

Fació parti activament d'a publicación o debuixant satirico Luis Bagaría, qui estió un d'os prencipals caricaturistas espanyols d'a primera metat d'o sieglo XX. Entre as suyas vinyetas, que apareixen en cuantos numeros d'o periodico, ye recurrentment a caricatura d'o cheneral Francisco Franco.

## Vinclos externos
*  ''Nuevo Aragón''. Hemeroteca Digital. Biblioteca Nacional de España.
*  ''Nuevo Aragón''. Catálogo Colectivo de la Red de Bibliotecas de los Archivos Estatales.
*  Primer exemplar de ''Nuevo Aragón''. Hemeroteca digital. Arxiu Històric de la Ciutat de Barcelona.
*  Edición Facsimil de ''Nuevo Aragón'' d'o 9 de marzo de 1937.
José María Viu Buil

**José María Viu Buil** estió un politico aragonés, qui estió president d'a Deputación Provincial de Uesca y secretario cheneral d'o Consello Rechional de Defensa d'Aragón.

## Vinclos externos
*  José María Viu Buil en DARA
Manuel Latorre Salas

**Manuel Eduardo Latorre Salas** (Creixenzán, 11 de febrero de 1913 - Caracas, 26 de chunio de 1975) estió un mayestro, politico y sindicalista aragonés, consellero de Cultura d'o Consello Rechional de Defensa d'Aragón.

## Biografía
Prencipió os suyos estudios en 1927 en a Escuela Normal de Uesca pa dimpués treballar como mayestro en a escuela de ninos Nº2 de Chaca. En l'anyo 1930 ingresó en l'Agrupación
Socialista (PSOE) de Uesca estando tamién mas tardi secretario y vicepresident d'a FETE (UGT) d'ixa mesma ciudat.

En esclatar a Guerra Civil Espanyola s'amagó en as primeras semanas dica que podió eslampar ta Balbastro. En a primera reforma d'o gubierno d'o Consello Rechional de Defensa d'Aragón en aviento de 1936 fue nombrau consellero de Cultura y delegau cheneral d'Amostranza, cargos que mantenió dica marzo de 1937 cuan albandonó o gubierno por malautía, deixando o puesto a o suyo companyero d'a UGT Malaquías Gil. Ixe mesmo anyo s'incorporó en octubre a l'exercito d'a Republica fendo parti d'o 3er Batallón d'a 102<sup>ena</sup> Brigada Mixta. En primerías se 1938 se treslada ta Barcelona a on, dimpués d'exercer de comisario politico a o servicio d'a Presidencia d'o Gubierno, s'incorpora a o 21er Batallón d'a 6<sup>ena</sup> Brigada Mixta. 

En rematar a guerra marchó ta Francia, arribando a París l'11 de marzo de 1939. Dende astí solicitó aduya pa tresladar-se ta Mexico, viachando finalment enta a Republica Dominicana, arribando ta Ciudad Trujillo o 7 de noviembre de 1939. Treballó de profesor y achent en ista localidat dominicana dica a o menos 1950. Dimpués vivió en Mexico, a on fació parti de l'Agrupación Socialista Espanyola d'o PSOE, pa tresladar-se en zagueras ta Venezuela, a on se casó o 17 de chunio de 1961. En os suyos zaguers anyos vivió entre a Republica Dominicana y Venezuela, morindo en Caracas o 26 de chunio de 1975.

## Vinclos externos
*  Manuel Latorre Salas. Fundación Pablo Iglesias.
*  Manuel Eduardo Latorre Salas en Con Nombre & Apellidos.
*  Expo Consejo de Aragón
Malaquías Gil Arántegui

**Malaquías Gil Arántegui** (Zaragoza, 15 de setiembre de 1912 - Zaragoza, 8 d'agosto de 1988) estió un historiador, politico y sindicalista aragonés, consellero de Cultura d'o Consello Rechional de Defensa d'Aragón.

## Biografía
Se licenció en Historia en 1932 por a Universidat de Zaragoza a on estió profesor aduyant d'Historia Medieval. En l'anyo 1933 yera presidente d'a Federación Provincial de Treballadors
de l'Amostranza (UGT) y tres anyos dimpués, en 1936, fue nombrau seretario cheneral de l'Agrupación Socialista. En zaguerías d'ixe mesmo anyo fació de representant d'o PSOE en a comisión permanent d'o Frente Popular en Uesca. 

Ya prencipiada a Guerra Civil Espanyola y en o desarrollo d'as suyas funcions fació un pacto con a CNT en que a cuenta d'a obediencia d'istos a o Gubierno d'a Republica s'incautarían tierras a os faixistas, se fería una colectivización conchunta d'a tierras por parti d'as organizacions sindicals y se respectaría a libre decisión de labradors, industrials y comerciants a administrar-se por sí mesmos. En marzo de 1937 prene o mando d'a consellería de Cultura d'o Consello Rechional de Defensa d'Aragón que s'eba asignau a consellers d'a UGT y yera dirichida dica alavez por o suyo companyero de sindicato Manuel Latorre Salas. En chunio d'ixe mesmo anyo deixa o cargo en mans d'Arsenio Jimeno Velilla, historico dirichent socialista aragonés y s'incorpora a o frent como oficial de cartografía y comisario de dos brigadas mixtas d'a 31<sup>ena</sup> División, estando tamién comisario vocal d'os tribunals militares. 

En rematar a guerra marcha ta Francia a on pasará por bels campos de concentracion antis de no embarcar-se enta a Republica Dominicana, a on plegará en noviembre de 1939. En iste país continará a suya carrera como profesor universitario y catedratico de Cheografía y Historia d'America, estando tamién un d'os fundadors d'a Universidat Nacional Pedro Henríquez Ureña (UNPHU). Murió en Zaragoza o 8 d'agosto de 1988, encara que ye apedecau en Santo Domingo.

## Vinclos externos
*  Malaquías Gil Arántegui. Fundación Pablo Iglesias.
*  Malaquías Gil Arántegui en Real Academia de la Historia.
*  Expo Consejo de Aragón
Chiba (desambigación)

**Chiba** puet estar:

## Lugars
* **[[Chiba]]**, un municipio d'a comarca d'a Fueya de Bunyol y provincia de Valencia en a comunidat autonoma d'o País Valenciano.
* **[[Chiba (Chapón)]]**, una ciudat capital d'a prefectura de Chiba en Chapón.
* **[[Prefectura de Chiba]]**, una prefectura de Chapón.

## Atros
* **[[Apelliu Chiba]]**, un apelliu chaponés.
Kemnath

**Kemnath** (en bavaro *Kemmat*) ye una ciudat alemana d'o estau de Bavera. Teneba una población de 5.864 habitants en 2024. 

## Referencias

## Vinclos externos
Bad Neualbenreuth

**Bad Neualbenreuth** (en bavaro *Neialwaraad*) ye una ciudat de mercau alemana d'o estau de Bavera. Teneba una población de 1.412 habitants en 2024. 

## Referencias
Jesús Gracia Fuertes

**Jesús Gracia Fuertes** (Muniesa ? - ?) estió un farmaceutico y politico aragonés, consellero d'Hicienda d'o Consello Rechional de Defensa d'Aragón.

## Biografía
Encara que yera naixiu de Muniesa (Cuencas Meneras), estió alcalde y apoticario en Castelserás (Baixo Aragón). En chulio de 1936 representó a un grupo zaragozano d'Izquierda Republicana (IR) en una trobada d'o partiu celebrada en Barbastro. 

En prencipiar a Guerra Civil Espanyola actuó como capitán d'o 125eno Batallón "Largo Caballero" que feba parti d'a 32<sup>ena</sup> Brigada Mixta, luitando en Tortallada, en a redolada de Teruel. En aviento de 1936 estió nombrau consellero d'Hicienda d'o Consello Rechional de Defensa d'Aragón, cargo que albandonó voluntariament en chinero de l'anyo siguient, encara que oficialment yera en o cargo dica febrero, cuan prenió a consellería José Ruiz Borao. Siempre estió critico con a institución, calificando dimpués a suya faina de "desastrosa", y especialment con o departamento d'Hicienda sobre o que afirmó que "En Hicienda no i heba garra cosa que fer, pues os bancos no existiban y por tanto me'n fue”

Dimpués d'a guerra fue feito preso y pasó seis anyos y un día en a garchola en Sant Chuan de Mozarrifar.

## Vinclos externos
*  Jesús Gracia Fuertes en Con Nombre & Apellidos.
*  Jesús Gracia Fuertes.
*  Expo Consejo de Aragón
José Duque Cuadrado

**José Duque Cuadrado** (Villalba, Espanya, 4 d'aviento de 1908 - Guadalajara, Mexico, 26 de chunio de 1975) estió un politico y sindicalista madrilenyo, consellero de Sanidat y Asistencia Social d'o Consello Rechional de Defensa d'Aragón.

## Biografía
Encara que naixiu en a provincia de Madrit recorrió en a suya nineza muitas ciudaz de Castiella la Viella con a suya familia debiu a o treballo de su pai, que yera ferroviario, dica asentar-se en Zaragoza. Estió anarquista en a suya choventut y fue engarcholau por fer parti d'as protestas en a bada cheneral de 1930. En 1935 ya ye afiliau a o PCE y a Socorro Rojo, estando secretario d'o comité d'aduya contra a represión d'Asturias.

En esclatar a Guerra Civil Espanyola ye destinau en chulio de 1936 a Madrit, encara que en setiembre d'ixe anyo yera ya en Aragón, a on estió o maximo responsable d'o PCE mientres a guerra. Dende aviento de 1936 dica a suya disolución en agosto de 1937 ocupó o cargo de consellero de Sanidat y Asistencia Social d'o Consello Rechional de Defensa d'Aragón, encara que luego se convertió en un d'os suyos mayors detractors.

En marzo de 1938 s'une a l'exercito republicano, concretament a la 131<sup>ena</sup> Brigada Mixta como tenient d'Estau Mayor. Cuan remata a guerra marcha ta Francia, cruzando a muga o 13 de febrero de 1939 por o coll d'Ares, en os Pireneus catalans. Plegará ta os campos de concentración de Prats de Molló (Pireneus Orientals) y Agde (Erau), pa rematar en o hespital de Besers. Dimpués de reunir-se con a suya familia marchó enta Mexico o 13 de chulio de 1939 a traviés d'o puerto de Paulhac (Gironda), plegando ta Veracruz o día 27 d'ixe mesmo mes. A resta d'a suya vida la pasó en Guadalajara (Jalisco) a on treballó como libraire, colaboró con o PCE en l'exilio y finalment morió o 9 de noviembre de 1987.

## Vinclos externos
*  José Duque Cuadrado. Fundación Pablo Iglesias.
*  José Duque Cuadrado en Combatientes.es.
*  Expo Consejo de Aragón
Drums Across the River

***Drums Across the River*** (títol orichinal en anglés, en aragonés ***Tambors de l'atro canto d'o río***, estrenada en Aragón con os títols en castellano de ***Tambores fraternos*** u ***Tambores de venganza***, en aragonés ***Tambors fraternos*** u ***Tambors de venganza***) ye una cinta de cine de western de cine estausunidense estrenada l'anyo 1954, dirichida por Nathan Juran seguntes un guión adaptau por John K. Butler y Lawrence Roman (basau en una historia de John K. Butler), con una banda sonora orichinal de Henry Mancini y Herman Stein, una dirección de fotografía de Harold Lipstein, una producción cinematografica de Melville Tucker ta la productora cinematografica Universal Pictures y un elenco d'o cual en fan parte, entre d'atros actors, Audie Murphy, Walter Brennan, Lyle Bettger, Lisa Gaye, Hugh O'Brian, Mara Corday, Jay Silverheels, Emile Meyer, Regis Toomey, Morris Ankrum, Bob Steele, James Anderson, George Wallace, Lane Bradford y Howard McNear.

Gary Brannon vive con su pai, Sam, en un lugarón de Colorado, Crown City; poseyen una empresa de transporte y siente odio por os utes porque istos asasinoron a su mai. En o territorio s'han esgotau as minas d'oro y Frank Walker deseya fer fuera a los utes d'o suyo territorio guarenciau por un tractau porque en él bi ha nuevas minas d'oro ta explotar, asinas que s'adedica a fomentar l'odio y la guerra ubierta entre los indios y los blancos. A la vegada, roba un cargamento d'oro y fa recayer a culpa d'o robo en Gary, qui finalment se veye obligau a fuyir perseguiu por a lei y decide colaborar con os utes contra Walker ta evitar a guerra entre toz dos pueblos y ta poder demostrar a suya inocencia.

A cinta s'ambienta en Colorado en bel momento indeterminau d'a segunda metat d'o sieglo XIX, y las suyas escenas se filmoron en cuantas localizacions en espacios naturals de California (como lo disierto de Mojave u lo Bosque Nacional de San Bernardino, amás d'en Cantil, Kernville y Los Angeles, tamién en California, y en os Universal Studios en Universal City, igualment en California.

## Elenco

## Se veiga tamién
* Cine en 1954.
* Cintas de 1954.

## Referencias

## Vinclos externos
*  ''Drums Across the River'' en Internet Movie Database.
*  ''Drums Across the River'' en TCM Movie Database.
*  ''Drums Across the River'' en l**[[American Film Institute Catalog]]'' de l**American Film Institute''.
Pedolobo

**Pedolobo** puet fer referencia a:

* ***[[Brachypodium retusum]]***,  una **planta** d'a orden d'os Poales y familia Poaceae.
* ***[[Calvatia gigantea]]***,  un **fongo** d'a orden d'os Agaricales y familia Agaricaceae.
* ***[[Lycoperdon]]***, chenero de fongos conoixiu popularmento como pedolobo.

## Referencias
Colleen Miller

**Colleen Joy Miller**, naixida lo 10 de noviembre de 1932 de Yakima (Washington, Estaus Unius), ye una actriz estausunidense, activa en o cine estausunidense dende primerías d'os anyos 1950 dica primerías d'os anyos 1970. Su mai la clamó "Colleen" como homenache a l'actriz Colleen Moore.

D'entre la suya filmografía (nomás treballó que en 12 cintas) pueden mencionar-se as suyas partecipacions en *[[Four Guns to the Border]]* (1954, Richard Carlson), *[[The Purple Mask]]* (1955, H. Bruce Humberstone), *[[The Rawhide Years]]* (1956, Rudolph Maté), *[[Hot Summer Night (cinta)|Hot Summer Night]]* (1957, David Friedkin), u *[[Gunfight at Comanche Creek]]* (1963, Frank McDonald).

Prencipió la suya carrera como bailarina de ballet en San Francisco, bailando dimpués en o Flamingo Las Vegas en Las Vegas (Nevada), a on la descubrió un achent que li consiguó un contracto con a RKO Pictures.

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Colleen Miller.

## Vinclos externos

*  Colleen Miller en Internet Movie Database.
Numero ordinal

Un **numero ordinal**, u simplament un **ordinal**, d'o latín *ordinalis*, ye un numero que se fa servir ta indicar a posición en una succesión ordenada d'elementos d'un conchunto (primero, segundo, tercero, cuatreno, cinqueno...). O concepto estió una creyación d'o matematico Georg Cantor, en l'anyo 1897.

## Se veiga tamién
* Numeros cardinals.
* Numeros naturals.
* Ordinals en aragonés.

## Referencias
Lista d'as 100 millors cintas britanicas seguntes lo BFI

Ista ye la **lista d'as 100 millors cintas britanicas seguntes lo BFI**, una relación de 100 cintas d'o cine britanico citadas por o British Film Institute como las millors de dito cine.

## D'1 a 10

## D'11 a 20

## De 21 a 30

## De 31 a 40

## De 41 a 50

## De 51 a 60

## De 61 a 70

## De 71 a 80

## D'81 a 90

## Dw 91 a 100

## Referencias
Verano anarquista

**"Verano anarquista"** ye una canción que perteneixe a o disco *[[Rock Trabucaire]]* d'o grupo aragonés Au d'astí!. 

## Composición
Ye una canción escrita en castellano que charra sobre o Consello Rechional de Defensa d'Aragón, organización revolucionaria que gubernó a parti oriental d'Aragón mientres os primers anyos d'a Guerra Civil Espanyola.

Os suyos versos nombran a Joaquín Ascaso, president d'o Consello d'Aragón:

y charran d'a expropiación y colectivización d'as tierras:

## Vinclos externos
*  Letra de ''Verano anarquista''
Peiting

**Peiting** ye una ciudat de mercau alemana d'o estau de Bavera. Teneba una población de 11.798 habitants en 2024. 

## Referencias
Paul Fix

**Peter Paul Fix**, naixiu de Dobbs Ferry (Nueva York, Estaus Unius) o 13 de marzo de 1901 y muerto en Los Angeles (California, Estaus Unius) o 14 d'octubre de 1983, estió un actor estausunidense activo en o cine estausunidense dende meyaus d'os anyos 1920 dica primerías d'os anyos 1980 y que, encara que treballó en cintas de toz os cheneros cinematograficos gosa estar conoixiu mas que mas por os suyos papels en cintas de cine de western. Estió suegro de l'actor Harry Carey Jr., casau con su filla Marilyn.

Entre la suya amplisma filmografía (actuó en mas de 100 cintas) pueden mencionar-se as suyas interpretacions en bellas cintas como *[[Ladies Love Brutes]]* (1930, Rowland V. Lee), *[[Bad Girl (cinta de 1931)|Bad Girl]]* (1931, Frank Borzage), *[[South of the Rio Grande (cinta de 1932)|South of the Rio Grande]]* (1932, Lambert Hillyer), *[[Dancers in the Dark]]* (1932, David Burton), *[[Fargo Express]]* (1933, Alan James), *[[The Sphinx (cinta de 1933)|The Sphinx]]* (1933, Phil Rosen), *[[The Crimson Trail]]* (1935, Alfred Raboch), *[[The Desert Trail]]* (1935, Lewis D. Collins), *[[Woman in Distress]]* (1937, Lynn Shores), *[[The Buccaneer (cinta de 1938)|The Buccaneer]]* (1938, Cecil B. DeMille), *[[The Girl and the Gambler]]* (1939, Lew Landers), *[[Trail of the Vigilantes]]* (1940, Allan Dwan), *[[A Missouri Outlaw]]* (1941, George Sherman), *[[In Old Oklahoma]]* (1943, Albert S. Rogell), *[[Back to Bataan]]* (1945, Edward Dmytryk), *[[Red River (cinta de 1948)|Red River]]* (1948, Howard Hawks), *[[She Wore a Yellow Ribbon]]* (1949, John Ford), *[[The Great Missouri Raid]]* (1951, Gordon Douglas), *[[Johnny Guitar]]* (1954, Nicholas Ray), *[[Giant (cinta de 1956)|Giant]]* (1956, George Stevens), *[[Jet Pilot (cinta)|Jet Pilot]]* (1957, Josef von Sternberg), *[[To Kill a Mockingbird (cinta)|To Kill a Mockingbird]]* (1962, Robert Mulligan), *[[Hellfighters]]* (1968, Andrew V. McLaglen), u *[[Cahill U.S. Marshal]]* (1973, Andrew V. McLaglen).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Paul Fix.

## Vinclos externos

*  Paul Fix en Internet Movie Database.
Chandigarh

**Chandigarh** (en hindi चंडीगढ़, panchabi ਚੰਡੀਗੜ੍ਹ) ye una ciudat d'a India y la capital d'os estaus d'Haryana y de Panchab. Teneba una población de 960.787 habitants en 2011.

## Referencias
Shimla

**Shimla** (en hindi शिमला) ye una ciudat d'a India y la capital d'o estau d'Himachal Pradesh. Teneba una población de 169.578 habitants en 2011.

## Referencias
Custodio Peñarrocha Llavador

**Custodio Peñarrocha Llavador** (Valencia, País Valenciano, 27 de noviembre de 1911 - Granada, Andalucía, 17 de chinero de 1970) estió un musico, politico y sindicalista valenciano, consellero d'Industria y Comercio d'o Consello Rechional de Defensa d'Aragón.

## Biografía
Naixiu de Valencia, estió profesor y catedratico de Fisica y Quimica en os institutos de Chaca (1933-1936) y Casp (1936-1937). Amás estió concellero en o Concello de Chaca representando a o Frent Popular, estando o 10 de mayo de 1936 agrediu por un mando militar en dita ciudat.

En producir-se o golpe d'estau y esclatar a Guerra Civil Espanyola eslampa ta Balbastro a on ye nombrau o 31 d'agosto de 1936 delegau por Balbastro en o comité provincial d'a UGT. Dimpués s'alistará en as milicias aragonesas que yeran luitando en o frent de Boltanya.

En aviento de 1936, ya en Casp, ye nombrau consellero d'Industria y Comercio d'o nuevo gubierno d'o Consello Rechional de Defensa d'Aragón en representación d'o PCE, cargo que ocupará dica abril de 1937.

Cuasi en rematar a guerra, en marzo de 1939 fue feito preso en o puerto d'Alicant cuan miraba d'eslampar en barco a l'exilio chunto a la suya muller, Libertad Mingorance. Chuzgau en Chaca o 29 d'aviento de 1941, en primeras ye condenau a muerte, pero dimpués a pena le ye conmutada y ye engarcholau en Burgos dica l'anyo 1953 cuan ye liberau y marcha con a suya familia ta Granada a on morirá o 17 de chinero de 1970. 

## Referencias

## Vinclos externos
*  Custodio Peñarrocha Llavador en Con Nombre & Apellidos
*  Custodio Peñarrocha Llavador en buscar.combatientes.es
*  Expo Consejo de Aragón
Conrado Dieste Conde

**Conrado Dieste Conde** (? - Oropesa, 9 de chunio de 1937) estió un politico, consellero d'Industria y Comercio d'o Consello Rechional de Defensa d'Aragón.

## Biografía
O 24 de mayo de 1928 fue esleyiu vocal obrero suplent d'o Comité Paritario Interlocal de Banca de Zaragoza.

En 1932 yera president d'a sección local d'a UGT de Samianigo.

Encara que no levaba guaire tiempo en o partiu, Dieste estió un d'os hombres fuertes d'o Comité Rechional d'o PCE en Aragón, constituyiu en Leida o 9 d'aviento de 1936. En abril de 1937 ye nombrau consellero d'Industria y Comercio d'o Consello Rechional de Defensa d'Aragón en substitución de Custodio Peñarrocha Llavador, cargo que mantendrá dica a suya muerte en Orpesa en accident d'auto o 9 de chunio de 1937 cuan viachaba ta Valencia.

## Referencias

## Vinclos externos
*  Conrado Dieste en buscar.combatientes.es
*  Expo Consejo de Aragón
Manuel Almudí López

**Manuel Almudí López** (? - ?) estió un politico, consellero d'Industria y Comercio d'o Consello Rechional de Defensa d'Aragón.

## Biografía
Subsecretario d'o departamento d'Industria y Comercio d'o Consello Rechional de Defensa d'Aragón, se fa cargo d'a cartera dimpués d'a muerte d'o consellero Conrado Dieste Conde en accident d'auto o 9 de chunio de 1937.

## Referencias

## Vinclos externos
*  Manuel Almudí López en Con Nombre & Apellidos.
*  Expo Consejo de Aragón
Marktredwitz

**Marktredwitz** (en bavaro *Rawetz*) ye una ciudat alemana d'o estau de Bavera. Teneba una población de 17.121 habitants en 2024. 

## Referencias